Velkommen til åbningen
af vores nyeste hundedagpleje Bowsers Baggård
lige her i Middleton.
Med supermoderne faciliteter og en passion for professionalisme
er det ingen overraskelse, at Bowsers er så populær i vores region.
Kom og se, hvorfor folk er begejstrede.
Din hund er i gode poter her hos Bowsers.
BOWSERS BAGGÅRD
Tænk, at jeg skal være frivillig hos Bowsers.
En drøm går i opfyldelse.
Nej, seriøst. Jeg har drømt om det.
Jeg hørte, at Bowsers Baggård
er en af statens største kvindeejede virksomheder.
-Det har du fra mig. -Jeg vidste, at det var en god kilde.
En virksomhed, der tager sig af hunde,
er det perfekte sted at være frivillig i hjælpeugen.
Og måske jeg en dag åbner min egen Bowsers
og bliver omgivet af hunde konstant.
Jeg ved, at du glæder dig, men du starter først om to dage.
Måske skal du tage uniformen af før aftensmaden.
-Hvad skal vi have? -Burgere.
Okay, så skifter jeg.
Vi ved, hvad Lizzie skal, men hvad er din plan i hjælpeugen?
Nu hører han helt sikkert efter.
Nej, vent! Det er snart ovre.
De vil forklare, hvordan Lord Koh blev Den Mægtige Hundekriger.
-Men hvad med… -Hjælpeugen?
Jeg skal nok vælge noget. Det lover jeg.
Sørg for, at det er gjort i morgen. Forstået?
Charles.
Charles!
Charles.
-Charles! -Øh, to tredjedele.
Undskyld?
-To tredjedele er større end en halv. -Korrekt.
Uheldigvis er det ikke brøker længere.
Nu snakker vi om hjælpeugen, som du ikke har skrevet dig op til.
Jeg betonede ordet "ikke."
Jeg har en god forklaring.
Følges den sætning op med noget?
Det er min skyld.
Det virker usandsynligt, Sammy.
Måske skal vi lytte til ham.
Charles og jeg laver et gruppeprojekt,
og jeg glemte at skrive hans navn på.
Jeg sagde jo, at der var en god forklaring.
Okay, fint.
Hvalpehuset
"Mopsi"
Lizzie! Du er tidligt på den.
Jeg har læst, at for virksomheder er tidligt til tiden, til tiden er sent…
…sent er uacceptabelt.
Det er præcis, hvad jeg lærte af grundlæggeren, Emma Bowser.
Jeg tog de her med for at fejre min første dag.
Tak. De ser lækre ud.
Nej! Det er til hunde-"gæsterne."
De bør få noget hjemmelavet, når de er væk hjemmefra.
Hvor betænksomt af dig.
Så du har tilladelse til at lave mad til kommercielle formål?
Næh, bare til almindelige formål.
Men vores opvaskemaskine kan desinficere.
Vi kan desværre kun servere industrigodkendte godbidder her.
Det lyder nok lidt ekstremt,
men der er en grund til, at vi er de bedste på området.
Derfor følger jeg fru Bowsers regler.
Du behøver ikke fortælle mig om regler.
Du må fortælle mig om disse regler, men ikke regler generelt.
Regler styrer.
Alting ser lige så godt ud som i reklamen.
Vi fandt vist det rette sted, kammerat.
-Han er så nuttet. -Tro mig, det ved han.
-Hvad hedder han? -Grev Mopsfeldt von Fladfjæs.
Men jeg kalder ham mest Mopsi.
Det glæder os, at du lader Bowsers tage sig af Mopsi.
Her er din velkomstpakke og din nye kundemanual.
Lad mig vise dig rundt.
Det behøves ikke. Jeg tog den virtuelle tur.
Mopsi elsker opmærksomhed, og kan være lidt besværlig.
Bliv ikke sur. Far er snart tilbage. Kys og kram.
Okay.
Jeg…
-Tak. -Okay.
Jeg kan sætte ham i hans bur.
Jeg elsker din ivrighed, Lizzie, men vores regler siger, at…
...kun fuldtidsansatte må bære hundene.
Sådan, skat.
Forstår du det?
Ikke helt, men okay. Det er hjælpeuge, og jeg er her for at hjælpe.
Bare sig, hvad I har brug for.
Jeg siger: "det enorme kaos."
De har lige udgivet den nye sæson af AnimeZing Eventyr, Sammy.
Goldie!
-Hvor er Rufus? -Oppe på bedstemor Dayles værelse.
Forståeligt nok. Hvad er det for en lugt?
Det er vores hjælpeugeprojekt.
I en kompostkasse nedbrydes organisk materiale,
så det bliver til plantegødning.
-Okay. -Ja. Det er ret sejt.
Og ikke kun det.
Vi donerer vores kompost til Middletons Fælleshave.
-Lad os komme i gang! -Vi kan også se noget først og så arbejde?
Den Mægtige Hundekriger har en ny makker,
Moshi Mosha, en talende iskugle.
Goldie vil se med.
Nævnte jeg, at vi ikke bare laver kompost?
Vi laver ormekompost.
Orme?
Ja, de hjælper os med komposteringen.
Orme?
En særlig slags orm. Brandorme.
Dig, mig og et af naturens mirakler.
-Ja, det bliver godt, ikke? -Ja, godt.
Er det dig, Mopsi?
Det ved jeg godt.
Det er også min første dag.
-Lizzie. -Undskyld.
Men… Mopsi begyndte at pive, så mine instinkter tog over.
Min bror og jeg passer hunde.
Fantastisk, og det er dejligt, at du elsker hunde så meget.
-Men husk, at Bowsers er en virksomhed. -Selvfølgelig.
Og for nogle hunde, ligesom Mopsi, tager det lidt tid at falde til.
Han klarer det.
Bare hold dig til reglerne, så skal det nok gå.
Virkelig godt arbejde med skuret.
Du kan god regne med en god evaluering.
Tak, Ruth. Jeg vil ikke skuffe dig.
Men jeg vil heller ikke skuffe dig.
Kan jeg få en mere?
Nogen kan lide min hemmelige tacoopskrift.
Rester af burgerbøf i tortilla med chilisauce?
Ssh. Ødelæg ikke mysteriet.
Jeg har arbejdet med Sammy hele dagen. Jeg er dødsulten.
Nu har du oplevet, at hårdt arbejde gør en sulten.
Du virker trist, Lizzie. Skete der noget i dag hos Bowsers?
Nej.
Altså, jo. Meget. Jeg havde ret travlt.
-Meget travlt. -Der kommer vist et "men."
Der er bare så mange regler.
Sådan er det også hos Sammy. Skal vi bytte?
Du arbejder med kompost, og jeg leger med hunde.
Man leger ikke med hunde.
-Det er en virksomhed. -Det var din første dag.
Men folk satte nok pris på dine hjemmelavede godbidder, ikke?
Kan vi lade være med at snakke om det?
Selvfølgelig.
Fem, fire, tre…
Men… der er en hvalp, Mopsi. Han savnede selskab, så jeg tog ham op.
Men det er forbudt for elevfrivillige at bære hundene.
Men du ved, hvordan man holder hunde. Du gør det konstant. Sagde du det?
Det er ikke vores hus. De har deres egne regler.
Jeg er sikker på, at du finder ud af at følge reglerne og tage dig af Mopsi.
-Følg din mavefornemmelse. -Følg den altid.
Min mavefornemmelse siger flere tacos.
Charles. Stop!
Endelig.
Hvad skal vi lave nu? Jeg ved, hvad jeg vil lave.
Nej. Jeg mente, stop med at komme græs i.
Du læste vist ikke den oversigt, jeg gav dig.
Hvis du havde, så vidste du, at man skal starte med et tyndt lag græs
og derefter et lag brunt, organisk materiale.
Græs igen, så brunt. Ligesom med en lasagne.
Det lyder godt med lasagne.
Skal vi spise og se Lord Kohs AnimeZing Eventyr?
-Vi spiser, når vi er færdige. -Og en pause?
Du tager konstant pauser og er ufokuseret!
Jeg er ikke ufokuseret. Kompost er bare ikke særlig interessant.
Hvordan kan du sige det?
Vi tager samfundets affald og skaber en gødning så værdifuld,
at folk kalder det sort guld.
Og kompostkasser i fælleshaver
har bragt folk med forskellige baggrunde…
Man bliver sulten af at forsvare universet.
Lad os hoppe ind i dit rumskib og finde en intergalaktisk lasagne.
Du mister fokus.
Undskyld. Det er bare svært at blive ophidset over noget jord.
Noget jord?
Hvis du ikke vil lave det her, så lad være.
Nej, det er fint. Lad os komme i gang igen.
Men jeg tænker muligvis på Lord Koh hele tiden.
Vi må af med det her. Og så skal det spredes ud.
-Så I kan ikke passe ham? -Nej.
Vi har ikke plads i weekenden.
Og reservationer med overnatning skal foretages 48 timer i forvejen.
Mit arbejde kræver, at jeg tager et fly i sidste øjeblik. Så jeg er på den.
I kan ikke gøre en undtagelse?
Jeg må følge reglerne.
Desværre.
Undskyld, hr. von Fladfjæs?
Kald mig bare Maz.
Jeg hørte, hvad der skete, og måske jeg kan hjælpe.
Kan du ændre reglerne?
Nej. Men min bror og jeg passer hunde derhjemme.
Som hobby, men vi har anbefalinger.
Og vi passer gerne Mopsi i weekenden.
Du ville være min redningsmand. Er du sikker?
Som sagt kan han være lidt besværlig.
Det lille pus?
Tro mig. Vi kan klare det.
Jeg kan ikke klare det her.
Legetøj, guf og bløde tæpper.
Jeg har prøvet alt, men når jeg sætter ham ned…
Jeg forstår det godt hos Bowsers, men her behøver du ikke være ked af det.
Vi elsker dig.
Han ser glad ud nu.
Men ikke nu.
Det er konstant.
Jo længere væk jeg går, jo højere piver han.
Jeg kan ikke bære dig hele weekenden.
Mopsi.
Det er mine lektier.
Hvad?
Jeg er klar til min Mopsi-vagt.
Jeg har fundet ud af, hvorfor han piver hele tiden.
Han lider af alvorlig separationsangst.
-Han hader at være alene. -Så flere kram.
Faktisk er det den forkerte måde at hjælpe ham på.
Hvordan er det forkert at kramme?
Mopsi minder om dig, da du var lille.
Du ville ikke sove alene.
Du græd og græd, medmindre nogen blev i værelset med dig.
Hvad gjorde I?
Jeg sagde godnat og gik. Så græd du et stykke tid.
Så kom jeg tilbage, beroligede dig og gik igen.
Vi øgede tiden, hvor du var alene,
indtil du faldt i søvn og sov hele natten.
Hjemmesiden foreslår det samme for Mopsi.
-De trænede dig som en hund. -Vi gjorde det samme med dig.
Hunde er det bedste.
Lyder som en god plan, skat.
Skal vi starte nu?
I morgen er nok bedre.
Hvordan går det i dag?
Jeg ved ikke, hvor ofte jeg er kommet og gået,
men det virker vist.
Mopsi virker rolig og glad.
Sådan har han været i to timer.
Jeg bliver altid betaget af, hvor god du er til hunde.
Tak.
Gid Bowsers tænkte det samme.
Sammy.
Jeg glemte at ringe til dig.
Det ved jeg godt. Jeg måtte gøre mit og dit arbejde.
Jeg hjalp Lizzie med Mopsi, og tiden løb fra mig.
-Du gør mig til en makker. -Du er min ven.
Du behandler mig som din assistent. Jeg gør, hvad du vil.
Men, hvis der er noget, jeg vil, så er det ikke særlig vigtigt.
Du er Lord Koh. Jeg er bare en iskugle.
Tænk, at du bliver så sur over…
Sig det.
En bunke jord.
Jeg sagde det ikke. Du gjorde.
Ved du hvad? Glem det.
Fra nu af er jeg helten, og du er hans assistent.
Angående hvad?
Præsentationen. Jeg gør det alene.
-Hvad skal jeg så? -Det ved jeg ikke.
Se den nye sæson af AnimeZing Eventyr?
Det har jeg lige gjort.
Jeg kommer til at savne dig.
Hej.
Du gjorde det godt med Mopsi.
Han virker gladere.
Ja, han har det vist bedre.
Maz henter ham i eftermiddag.
Må jeg holde ham nu?
Ja da.
Gid du også kunne stoppe Sammys piveri.
Jeg glemte at tage hjem til ham for at arbejde på hjælpeugeprojektet.
Og nu er han sur på mig!
Projektet, som han lader dig arbejde på som en tjeneste?
Jeg ved det godt. Men jeg er ligeglad med kompost.
Og han ville alligevel gøre det selv.
Så hvorfor er det så vigtigt?
Fordi det er vigtigt for ham, ligesom anime er vigtigt for dig.
Anime er meget bedre end jord.
Sammy prøver altid at vise interesse for de ting, som du kan lide.
Hvorfor kan du ikke gøre det samme?
Han er trods alt din bedste ven.
Det er til dig. Jeg er snart klar til at smutte.
Hej Maz. Hvordan har Mopsi det?
Aner du, hvad du har gjort, Lizzie?
Jeg sagde det. Jeg trænede ham lidt for at hjælpe med hans separationsangst.
Ikke for Mopsi. For mig. Jeg arbejder hjemme,
og jeg kunne aldrig få arbejdet, fordi Mopsi var så krævende.
Derfor tog jeg ham til Bowsers.
Men nu har du gjort vores liv meget bedre!
Fedt. Jeg glæder mig til at se jer hos Bowsers.
Vi tager ikke derhen igen.
-Vent. Hvad? -Ja, det er ikke nødvendigt mere.
Det er bedre for ham at være hjemme hos sin far.
Men, Lizzie vi må smutte.
Endnu engang tak for alt, hvad du har gjort.
Du er virkelig dygtig. Farvel.
-Han lød virkelig glad. -Men Ruth bliver virkelig sur.
Farvel til en karriere hos Bowsers.
Og jeg får en dårlig evaluering.
-Hvorfor? -Fordi de mistede en kunde.
-Jeg sagde det. Det er en virksomhed. -Men en hundevirksomhed.
Og hjælpeugen handler om at hjælpe lokalsamfundet, ikke?
Mopsi er en del af lokalsamfundet.
Og du hjalp ham. Så har du vel forretningssans?
Det tror jeg ikke. Men nu har jeg det lidt bedre.
Du har gjort det et par gange for mig, så…
Okay, I to. Afsted.
Hvad skal du med taskerne?
Vi må ikke begge have en dårlig hjælpeuge.
Så mens mange folk ser kompost som en bunke jord,
som man træder på og ikke tænker over,
så forstår de vise dens værdi som jordens og vores alles ven.
Det er et fælles projekt, Charles, og du sagde ikke noget.
-Bemærk, at jeg betonede… -Faktisk vil jeg sige noget.
Det her projekt lærte mig en masse.
Kompost sender nærende stoffer tilbage til jorden.
Og derfor er grøntsager gode for os.
Men ikke kun det.
Det hjælper mod klimaforandringer ved at fjerne kuldioxid fra atmosfæren.
Det lyder måske ikke særlig spændende, men det er vigtigt.
Og det er cool.
Sammy og jeg har lavet dem her til jer.
Begynderglas med kompost og instruktioner,
så I alle kan blive en helt i jeres egen have.
Hvordan vidste du alt det?
Fra oversigten, du gav mig.
Virkelig? Læste du den?
Det er så fedt.
-Er papiret bionedbrydeligt? -Rolig nu, Sammy.
Lizzie, jeg vil gerne snakke med dig.
Må jeg sige noget hurtigt?
Undskyld, at jeg brød reglerne, og at du mistede en kunde.
-Det er, hvad jeg vil snakke om. -Mit eneste forsvar er,
at jeg ikke er frivillig, fordi jeg kan lide hunde, men fordi jeg elsker hunde.
Jeg læste, det var derfor, Emma Bowser startede sin virksomhed.
Hendes yndlingscitat var: "Find et job, du elsker.
Så behøver du aldrig nogensinde arbejde."
Ja.
Derfor åbnede jeg min egen Bowsers. Jeg elsker også hunde.
Men hvad med Maz og Mopsi?
Faktisk skrev Maz en fantastisk anmeldelse på nettet.
Han sagde, at folk her "gjorde mere end bare deres pligt."
Folk har ringet konstant siden.
Får jeg så en god evaluering?
Mere end det. Du får en undskyldning.
For hvad?
Fordi jeg undervurderede dig.
Jeg tænkte på reglerne og så ikke, at du ved mere om hunde
end de fleste voksne, jeg har arbejdet med.
Og du hjalp ikke kun Mopsi.
Du hjalp mig med at indse, at nogle ting skal ændres.
Hej. Jeg er Ruth fra Bowsers Baggård.
Udover vores veluddannede ansatte
har Bowsers også en gruppe frivillige,
der med deres personlige præg sørger for at din hund er glad, tryg og elsket.
Så besøg Bowsers Baggård, der ikke kun er en virksomhed,
men en del af lokalsamfundet.
BASERET PÅ DEN PÆDAGOGISKE BOGSERIE HVALPEHUSET AF ELLEN MILES
Tekster af: Ditte Marie Christensen